Up-556/04
Natisni
Opravilna št.:
Up-556/04
Datum odločitve:
29. 9. 2004
ECLI:
ECLI:SI:USRS:2004:Up.556.04
Akt:
Ustavna pritožba A. A. zoper odločbo Senata za prekrške št.

Pp-3854/03 z dne 12. 5. 2004 v zvezi z odločbo Sodnika za prekrške Velenje št. P-214/01 z dne 27. 2. 2003

2. Ustavna pritožba A. A. zoper odločbo Senata za prekrške št.

Pp-7755/02 z dne 23. 10. 2002 v zvezi z odločbama Sodnika za prekrške Velenje št. P-214/01 z dne 9. 9. 2002 in 21. 8. 2002
Izrek:
Ustavna pritožba A. A. zoper odločbo Senata za prekrške št.

Pp-3854/03 z dne 12. 5. 2004 v zvezi z odločbo Sodnika za prekrške Velenje št. P-214/01 z dne 27. 2. 2003 se ne sprejme.

Ustavna pritožba A. A. zoper odločbo Senata za prekrške št.

Pp-7755/02 z dne 23. 10. 2002 v zvezi z odločbama Sodnika za prekrške Velenje št. P-214/01 z dne 9. 9. 2002 in 21. 8. 2002 se zavrže.
Evidenčni stavek:
Po prvem odstavku 52. člena Zakona o Ustavnem sodišču se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.2.1, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 7. 2004
Vrsta odločitve:
sklep
Vrsta rešitve:
nesprejem ustavne pritožbe
Dokument:
US23850
Up-556/04 - 6
29. 9. 2004
SKLEP
Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa B. B., odvetnik v Z., na seji senata dne 14. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper odločbo Senata za prekrške št.
Pp-3854/03 z dne 12. 5. 2004 v zvezi z odločbo Sodnika za prekrške Velenje št. P-214/01 z dne 27. 2. 2003 se ne sprejme.
2. Ustavna pritožba A. A. zoper odločbo Senata za prekrške št.
Pp-7755/02 z dne 23. 10. 2002 v zvezi z odločbama Sodnika za prekrške Velenje št. P-214/01 z dne 9. 9. 2002 in 21. 8. 2002 se zavrže.
Obrazložitev
A.
1. Z odločbo iz 1. točke izreka je prvostopenjski organ popravil očitno pomoto, do katere je prišlo pri pisanju odločbe o prekršku, tako da je odločil, da se drugič pomotoma navedeni tekst o enotni kazni črta. Senat za prekrške je pritožbo, ki jo je vložil pritožnikov zagovornik, zavrnil kot neutemeljeno in potrdil odločbo o popravku organa prve stopnje. Pritožnik izpodbijanima odločbama očita napačno uporabo prava.
2. Pritožnik z ustavno pritožbo izpodbija tudi odločbe, s katerimi je bilo meritorno odločeno o storitvi cestnoprometnih prekrškov (2. točka izreka). V zvezi s temi odločbami o prekršku zatrjuje zmotno in nepopolno ugotovitev dejanskega stanja, napačno uporabo prava ter kršitev 25. in 27. člena Ustave. Predlaga, naj Ustavno sodišče izpodbijane odločbe razveljavi in postopek ustavi.
B. - I.
3. Ustavno sodišče se v postopku ustavne pritožbe ne more spuščati v presojo materialnopravne in procesnopravne pravilnosti izpodbijanih odločitev ter ugotovljenega dejanskega stanja. Ustavno sodišče namreč ni nadaljnja instanca rednega sojenja. Njegova pristojnost je ugotavljati, ali ni bila z izpodbijanimi odločbami kršena katera od človekovih pravic. Pritožnik v ustavni pritožbi izpodbija uporabo materialnega prava, ki je z ničimer ne utemelji, zato je Ustavno sodišče ni ugotavljalo (1. točka izreka).
B. - II.
4. Pritožnik vlaga ustavno pritožbo tudi zoper odločbe, s katerimi je bilo meritorno odločeno o storitvi prekrškov.
5. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
6. Po podatkih, ki jih je Ustavnemu sodišču posredoval Sodnik za prekrške Velenje, izhaja, da je bila pritožniku izpodbijana drugostopenjska odločba vročena dne 23. 12. 2002. Ustavna pritožba, vložena dne 26. 7. 2004, je torej očitno prepozna, zato jo je Ustavno sodišče v tem delu (2. točka izreka) zavrglo.
C.
7. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS, prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer